ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ദിയുവിനെക്കുറിച്ച് പ്രത്യേക പരാമർശത്തോടെ തീരദേശ ശുചിത്വത്തെയും വികസനത്തെയും കുറിച്ചുള്ള ശ്രദ്ധേയമായ ത്രെഡ് പ്രധാനമന്ത്രി പങ്കിട്ടു
പ്രധാനമന്ത്രി ശ്രീ നരേന്ദ്ര മോദി, ദിയുവിനെക്കുറിച്ച് പ്രത്യേക പരാമർശത്തോടെ തീരദേശ ശുചിത്വത്തെയും വികസനത്തെയും കുറിച്ചുള്ള ശ്രദ്ധേയമായ ത്രെഡ് പങ്കിട്ടു.
ബ്ലൂ ഫ്ലാഗ് ബീച്ചുകളെ കുറിച്ച് ദാമൻ ആൻഡ് ദിയുവിൽ നിന്നുള്ള പാർലമെന്റ് അംഗം ശ്രീ ലാലുഭായ് പട്ടേലിന്റെ ട്വീറ്റ് ത്രെഡ് പങ്കിട്ടുകൊണ്ട് പ്രധാനമന്ത്രി ട്വീറ്റ് ചെയ്തു:
“അത്ഭുതകരമായ തീരവും സമുദ്രവും ഉള്ള ദിയുവിനെ പ്രത്യേകം പരാമർശിക്കുന്ന തീരദേശ ശുചിത്വത്തെയും വികസനത്തെയും കുറിച്ചുള്ള ശ്രദ്ധേയമായ ഒരു ത്രെഡ്. കൂട്ടായ പ്രയത്നങ്ങൾ എങ്ങനെ ചിന്താഗതികളിൽ മാറ്റം വരുത്തുമെന്നും സമൂഹത്തിന് മുഴുവൻ പ്രയോജനം ചെയ്യുമെന്നും ഇത് കാണിക്കുന്നു."
-ND-
(
പ്രധാനമന്ത്രിയുടെ ഓഫീസ്
മഹാരാഷ്ട്രയിലെ ഭിവണ്ടിയില് കെട്ടിടം തകര്ന്നുണ്ടായ ആളപായത്തില് പ്രധാനമന്ത്രി ദുഃഖം രേഖപ്പെടുത്തി
മഹാരാഷ്ട്രയിലെ ഭിവണ്ടിയില് കെട്ടിടം തകര്ന്നുണ്ടായ ആളപായത്തില് പ്രധാനമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി.
മഹാരാഷ്ട്രയിലെ ഭിവണ്ടിയില് കെട്ടിടം തകര്ന്നത് ദുഃഖിപ്പിക്കുന്നു. ദുരന്തത്തിനിരയായവരുടെ കുടുംബങ്ങള്ക്ക് അനുശോചനങ്ങള്. പരിക്കേറ്റവര് എത്രയും പെട്ടെന്ന് സുഖം പ്രാപിക്കട്ടെ എന്ന് പ്രാര്ത്ഥിക്കുന്നു. രക്ഷാപ്രവര്ത്തനങ്ങള് പുരോഗമിക്കുകയാണ്, ദുരന്തബാധിതര്ക്ക് സാധ്യമായ എല്ലാ സഹായവും നല്കുന്നുണ്ട്. - പ്രധാനമന്ത്രി ട്വീറ്റ് ചെയ്തു.
പ്രധാനമന്ത്രിയുടെ ഓഫീസ്
സ്മരണികകളുടെ ലേലം 12 വരെ നീട്ടി
2022 ലെ പ്രധാനമന്ത്രിയുടെ മെമന്റോകളുടെ ലേലം ഈ മാസം 12 വരെ നീട്ടിയതായി പ്രധാനമന്ത്രി ശ്രീ നരേന്ദ്ര മോദി അറിയിച്ചു.
സാംസ്കാരിക മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
“വർഷങ്ങളായി എനിക്ക് ലഭിച്ച നിരവധി പ്രത്യേക സമ്മാനങ്ങളിൽപ്പെട്ടതാണ് ഇവ. . ജനങ്ങളുടെ ആഗ്രഹം മാനിച്ച് മെമന്റോകളുടെ ലേലം 12 വരെ നീട്ടി. അതിൽ പങ്കെടുക്കുക.”
--ND--
This is among the many special gifts I have received over the years. Respecting people’s wishes, the auction of the mementoes has been extended till the 12th. Do take part. https://t.co/9MuJnWMvhr
— Narendra Modi  October 7, 2022
പ്രധാനമന്ത്രിയുടെ ഓഫീസ്
ശ്യാംജി കൃഷ്ണവർമയ്ക്ക് ജയന്തി ദിനത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു
ലണ്ടനിലെ ഇന്ത്യൻ ഹോം റൂൾ സൊസൈറ്റിയുടെയും , ഇന്ത്യ ഹൗസിന്റെയും സ്ഥാപകനും , പ്രമുഖ ഇന്ത്യൻ വിപ്ലവ പോരാളിയുമായിരുന്ന ശ്യാംജി കൃഷ്ണവർമയ്ക്ക് ജയന്തി ദിനത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു.2003 ൽ സ്വിറ്റ്സർലൻഡിൽ നിന്ന് ശ്യാംജി കൃഷ്ണവർമ്മയുടെ ചിതാഭസ്മം ഇന്ത്യയിലേക്ക് കൊണ്ടുവന്നതും 2015 ൽ യുകെയിൽ നിന്ന് അദ്ദേഹത്തിന്റെ പുനസ്ഥാപന സർട്ടിഫിക്കറ്റ് നേടിയതും പ്രധാനമന്ത്രി അനുസ്മരിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു :
:"മഹാനായ വിപ്ലവകാരിയും സ്വാതന്ത്ര്യസമര സേനാനിയുമായ ശ്യാംജി കൃഷ്ണവർമ്മയുടെ ജന്മദിനത്തിൽ ആദരാഞ്ജലികൾ. രാജ്യത്തെ അടിമത്തത്തിൽ നിന്ന് മോചിപ്പിക്കാൻ അദ്ദേഹം തന്റെ ജീവിതം സമർപ്പിച്ചു. സ്വാതന്ത്ര്യസമരത്തിൽ അദ്ദേഹം നൽകിയ സംഭാവനകൾ കൃതജ്ഞത നിർഭരമായ ഒരു രാഷ്ട്രം ഒരിക്കലും മറക്കില്ല.
2003 ൽ സ്വിറ്റ്സർലൻഡിൽ നിന്ന് ശ്യാംജി കൃഷ്ണവർമ്മയുടെ ചിതാഭസ്മം തിരികെ കൊണ്ടുവരാനും 2015 ലെ എന്റെ യുകെ സന്ദർശന വേളയിൽ അദ്ദേഹത്തിന്റെ പുനstസ്ഥാപന സർട്ടിഫിക്കറ്റ് സ്വീകരിക്കാനുമുള്ള അവസരം ലഭിച്ചതിൽ ഞാൻ അനുഗ്രഹീതനാണ് ."
(
പ്രധാനമന്ത്രിയുടെ ഓഫീസ്
പ്രധാനമന്ത്രി അഫ്ഗാനിസ്ഥാന് പ്രസിഡന്റിന് നന്ദി അറിയിച്ചു
കോവിഡ് -19 അടിയന്തര ഫണ്ടിലേക്ക് നല്കിയ സംഭാവനയ്ക്ക് പ്രധാനമന്ത്രി ശ്രീ നരേന്ദ്ര മോദി അഫ്ഗാനിസ്ഥാന് പ്രസിഡന്റ് ശ്രീ അഷ്റഫ് ഘനിക്ക് നന്ദി അറിയിച്ചു.
(''ദക്ഷിണേഷ്യന് അയല്പക്കത്തോട് ഐക്യദാര്ഢ്യം പ്രകടിപ്പിച്ച് കോവിഡ് -19 അടിയന്തര ഫണ്ടിലേക്ക് ഒരു മില്യണ് ഡോളര് സംഭാവന ചെയ്തതിന് അഫ്ഗാനിസ്ഥാന് നന്ദി. തഷാക്കുര് പ്രസിഡന്റ് അഷ്റഫ് ഘനി'', പ്രധാനമന്ത്രി പറഞ്ഞു.
MRD180
പ്രധാനമന്ത്രിയുടെ ഓഫീസ്
ഗാന്ധി സ്മൃതിയിലെ പ്രാർത്ഥനാ യോഗത്തിൽ പ്രധാനമന്ത്രി പങ്കെടുത്തു
ന്യൂഡൽഹിയിലെ ഗാന്ധി സ്മൃതിയിൽ ഇന്ന് നടന്ന പ്രാർത്ഥനാ യോഗത്തിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു.
പ്രധാനമന്ത്രി ട്വീറ്റ് ചെയ്തു;
"ഇന്ന് ഗാന്ധി സ്മൃതിയിൽ ഒരു പ്രാർത്ഥനാ യോഗത്തിൽ നേരത്തെ പങ്കെടുത്തു."
Took part in a prayer meet at Gandhi Smriti earlier today. pic.twitter.com/31PjfOCtJb
— Narendra Modi  January 30, 2023
പ്രധാനമന്ത്രിയുടെ ഓഫീസ്
ചത്തീസ്ഗഢ് രൂപീകരണ ദിവസത്തില് പ്രധാനമന്ത്രിയുടെ ആശംസ
ചത്തീസ്ഗഢ് രൂപീകരണ ദിവസത്തില് സംസ്ഥാനത്തെ ജനങ്ങള്ക്ക് പ്രധാനമന്ത്രി ശ്രീ. നരേന്ദ്ര മോദി ആശംസകള് നേര്ന്നു.
(ചത്തീസ്ഗഢിനെ പ്രകൃതി സൗന്ദര്യത്തിന്റെ ഖനിയെന്ന് വിശേഷിപ്പിച്ച പ്രധാനമന്ത്രി, വിവിധ സംസ്ക്കാരങ്ങളുടെ സംഗമ സ്ഥാനമായ സംസ്ഥാനം പുരോഗതിയുടെ പാതയില് മുന്നേറട്ടെയെന്ന് ആശംസിച്ചു.
ND
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ്-19 സാഹചര്യവും, വാക്സിനേഷൻ മുന്നൊരുക്കങ്ങളും പ്രധാനമന്ത്രി വിലയിരുത്തി
രാജ്യത്തെ കോവിഡ്-19 സാഹചര്യവും വിവിധ സംസ്ഥാനങ്ങൾ/കേന്ദ്രഭരണ പ്രദേശങ്ങളിലെ വാക്സിനേഷൻ മുന്നൊരുക്കങ്ങളും ഇന്ന് പ്രധാനമന്ത്രിയുടെ അധ്യക്ഷതയിൽ ചേർന്ന ഉന്നതതല യോഗം വിലയിരുത്തി. ക്യാബിനറ്റ് സെക്രട്ടറി, പ്രധാനമന്ത്രിയുടെ പ്രിൻസിപ്പൽ സെക്രട്ടറി, ആരോഗ്യ സെക്രട്ടറി, മറ്റു മുതിർന്ന ഉദ്യോഗസ്ഥർ എന്നിവർ യോഗത്തിൽ പങ്കെടുത്തു.
കോവിഡ്-19 പ്രതിരോധ നടപടികളുമായി ബന്ധപ്പെട്ട് വിവിധ വിഷയങ്ങളിൽ പ്രധാനമന്ത്രി സമഗ്രമായ വിശകലനം നടത്തി. രാജ്യത്തെ വാക്സിൻ വിതരണം നടത്തുന്നതുമായി ബന്ധപ്പെട്ട് സംസ്ഥാനങ്ങളുമായി സഹകരിച്ച് കേന്ദ്ര ഗവൺമെന്റ് സ്വീകരിച്ച നടപടികളെ പറ്റിയും പ്രധാനമന്ത്രിയെ അറിയിച്ചു. പൊതുജന പങ്കാളിത്തം, തെരഞ്ഞെടുപ്പ് നടത്തിപ്പ് പരിചയം, യൂണിവേഴ്സൽ ഇമ്മ്യൂണൈസേഷൻ പ്രോഗ്രാം എന്നിവയുടെ നയങ്ങൾ പിന്തുടർന്ന് ആയിരിക്കും കോവിഡ്-19 വാക്സിൻ നൽകുക.
കോ-വിൻ വാക്സിൻ വിതരണ സമ്പ്രദായത്തെ പറ്റിയും പ്രധാനമന്ത്രിയെ ധരിപ്പിച്ചു.
രാജ്യമെമ്പാടുമായി നടത്തിയ 3 ഘട്ട ഡ്രൈ റണ്ണിനെപ്പറ്റി യോഗത്തിൽ വിശദമാക്കി. ഇന്നലെ നടന്ന ഡ്രൈ റണ്ണിൽ, 33 സംസ്ഥാനങ്ങളിലെ/കേന്ദ്രഭരണ പ്രദേശങ്ങളിലെ 615 ജില്ലകളിലായി, 4895 സെഷനുകൾ നടന്നു.
വിശദമായ അവലോകനത്തിന് ശേഷം, ലോഹ്രീ, മകര സംക്രാന്തി, പൊങ്കൽ തുടങ്ങിയ ഉത്സവങ്ങൾ വരാനിരിക്കുന്ന പശ്ചാത്തലത്തിൽ, 2021 ജനുവരി 16 മുതൽ രാജ്യത്ത് വാക്സിനേഷൻ നൽകാൻ തീരുമാനിച്ചു.
(
ഉപരാഷ്ട്രപതിയുടെ കാര്യാലയം
സുസ്ഥിര സാമ്പത്തിക വളർച്ചയ്ക്കായി ഗവൺമെന്റുമായി ചേർന്നു പ്രവർത്തിക്കാൻ ഉപരാഷ്ട്രപതി വ്യവസായ മേഖലയോട് അഭ്യർത്ഥിച്ചു.
ന്യൂ ഡൽഹി: സെപ്റ്റംബർ 23 , 2021
കൂടുതൽ ഊർജ്ജസ്വലതയോടെ വിവിധ പരിഷ്കാരങ്ങൾ നടപ്പിലാക്കുന്നതിനായി ഗവൺമെന്റിനൊപ്പം പ്രവർത്തിക്കാനും വരും ദശകത്തിൽ സുസ്ഥിരമായ സാമ്പത്തിക വളർച്ചയ്ക്ക് വഴിയൊരുക്കാനും വ്യവസായ മേഖലയോട് ഉപരാഷ്ട്രപതി ശ്രീ എം വെങ്കയ്യ നായിഡു ഇന്ന് ആവശ്യപ്പെട്ടു.
കോൺഫെഡറേഷൻ ഓഫ് ഇന്ത്യൻ ഇൻഡസ്ട്രി സംഘടിപ്പിച്ച 'മിസ്റ്റിക് സൗത്ത്, ഗ്ലോബൽ ലിങ്കേജസ് സമ്മിറ്റ് - ടുവെർഡ്സ് എ 1.5 ട്രില്യൺ ഡോളർ ഇക്കോണമി' ഉച്ചകോടിയിൽ സംസാരിക്കുകയായിരിന്നു അദ്ദേഹം.
സംരംഭകത്വം, തൊഴിലവസരങ്ങൾ , സന്തുലിതമായ പുരോഗതി സൃഷ്ടിക്കൽ എന്നിവ പ്രോത്സാഹിപ്പിക്കുന്നതിന് തുടർച്ചയായ ഉൽപാദനക്ഷമതയോടെ പ്രതിവർഷം 8 മുതൽ 8.5% വരെ വാർഷിക ജിഡിപി വളർച്ച നിരക്ക് ആവശ്യമാണെന്ന് അദ്ദേഹം പറഞ്ഞു.
ഉത്പാദനം, കാർഷിക കയറ്റുമതി, ഡിജിറ്റൽ സേവനങ്ങൾ, ഭാവി തലമുറ സാമ്പത്തിക ഉൽപന്നങ്ങൾ, ഉയർന്ന കാര്യക്ഷമതയുള്ള ചരക്ക് നീക്കം , വൈദ്യുതി, പങ്കിടൽ സമ്പദ് വ്യവസ്ഥ, ആധുനിക റീട്ടെയിൽ എന്നിവയിൽ ആഗോള ഹബ്ബ് സൃഷ്ടിക്കാനും ഉപരാഷ്ട്രപതി ആവശ്യപ്പെട്ടു.
തെക്കൻ മേഖലയെ 2025 ഓടെ 1.5 ട്രില്യൺ ഡോളർ സമ്പദ്വ്യവസ്ഥയാക്കാനുള്ള ലക്ഷ്യം തീർച്ചയായും കൈവരിക്കാനാകുമെന്ന് ഉച്ചകോടിയിൽ ദക്ഷിണേന്ത്യയ്ക്ക് നൽകിയിരിക്കുന്ന ഊന്നൽ പരാമർശിച്ചുകൊണ്ട് ശ്രീ നായിഡു പറഞ്ഞു. ബിസിനസ് നടപടികൾ ലളിതമാക്കുന്നതിൽ ശ്രദ്ധ കേന്ദ്രീകരിക്കാനും നിക്ഷേപങ്ങൾ ആകർഷിക്കാൻ മികച്ച സമ്പ്രദായങ്ങൾ സ്വീകരിക്കാനും അദ്ദേഹം ദക്ഷിണേന്ത്യൻ സംസ്ഥാനങ്ങളോട് ആവശ്യപ്പെട്ടു
'ഈസ് ഓഫ് ഡൂയിംഗ് ബിസിനസ്' റാങ്കിംഗിൽ ദക്ഷിണേന്ത്യൻ സംസ്ഥാനങ്ങളിൽ ഭൂരിഭാഗവും മുൻനിരയിൽ നിൽക്കുന്നുവെന്ന് ചൂണ്ടിക്കാട്ടി. സംരംഭകത്വം, തൊഴിൽ വൈദഗ്ദ്ധ്യം , പ്രശസ്ത വിദ്യാഭ്യാസ സ്ഥാപനങ്ങളുടെ സാന്നിധ്യം, പ്രമുഖ ഐടി കമ്പനികൾ, ആധുനിക മെഡിക്കൽ അടിസ്ഥാനസൗകര്യം , പ്രധാനപ്പെട്ട നഗരങ്ങൾ തമ്മിലുള്ള മികച്ച കണക്റ്റിവിറ്റി എന്നിവ മേഖലയുടെ ചില പ്രധാന നേട്ടങ്ങളാണെന്ന് അദ്ദേഹം ചൂണ്ടിക്കാട്ടി .
IE/SKY
രാഷ്ട്രപതിയുടെ കാര്യാലയം
പത്ര അറിയിപ്പ്
(പ്രധാനമന്ത്രിയുടെ ഉപദേശപ്രകാരം രാഷ്ട്രപതി കേന്ദ്ര ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയത്തിന്റെ ചുമതല ക്യാബിനറ്റ് മന്ത്രി ശ്രീ പീയുഷ് ഗോയലിന് നല്കി. അദ്ദേഹത്തിന്റെ നിലവിലുള്ള വകുപ്പുകള്ക്ക് പുറമേയാണ് ഇത്.
സൂക്ഷ്മ, ചെറുകിട, ഇടത്തരം മന്ത്രാലയം
ഫ്ലിപ്കാർട്ട്, ആമസോണ്, സ്നാപ്ഡീല് തുടങ്ങിയ പോര്ട്ടലുകളിൽ നിന്ന് 160 വ്യാജ ഖാദി ഉത്പ്പന്നങ്ങള് നീക്കം ചെയ്യിപ്പിച്ച് ഖാദി ഗ്രാമോദ്യോഗ് കമ്മീഷൻ
ഖാദി എന്ന വ്യാപാര നാമത്തില് വിറ്റു വന്നിരുന്ന 160 വ്യാജ ഉത്പ്പന്നങ്ങള് ഫ്ലിപ്കാർട്ട്, ആമസോണ്,സ്നാപ്ഡീല് പോര്ട്ടലുകളിൽ നിന്ന് ഖാദി ഗ്രാമോദ്യോഗ കമ്മീഷൻ നീക്കം ചെയ്യിപ്പിച്ചു. ഖാദി ഇന്ത്യ എന്ന വ്യാപാര നാമം ഉപയോഗിച്ച് സ്വന്തം ഉത്പ്പന്നങ്ങള് വില്ക്കുന്ന 1000 - ല് അധികം സ്ഥാപനങ്ങള്ക്ക് ഇതു സംബന്ധിച്ച് വക്കീല് നോട്ടീസ് അയച്ചതായി ഖാദി ഗ്രാമോദ്യോഗ് കമ്മീഷൻ ഒരു പ്രസ്താവനയില് ഇന്ന് അറിയിച്ചു. ഇവരുടെ നടപടി കമ്മീഷന്റെ യശസിനു കളങ്കം വരുത്തുകയും ഖാദി മേഖലയില് ജോലി ചെയ്യുന്ന കലാകാരന്മാര്ക്ക് വലിയ സാമ്പത്തിക നഷ്ടം വരുത്തുകയും ചെയ്യുന്നതായി നോട്ടീസില് വ്യക്തമാക്കിയിട്ടുണ്ട്.
കമ്മീഷൻ നോട്ടീസ് അയച്ചതിനു പിന്നാലെ ഖാദി ഗ്ലോബല് അതിന്റെ വെബ് സൈറ്റായ www.khadiglobalstore.com ഉപയോഗിക്കുന്നത് നിര്ത്തലാക്കുകയും ട്വിറ്റര്, ഫേസ്ബുക്ക്, ഇന്സ്റ്റാഗ്രാം തുടങ്ങിയ സാമൂഹിക മാധ്യമങ്ങളില് നിന്ന് അതിന്റെ പേജുകള് നീക്കം ചെയ്യുകയും ചെയ്തു. ഖാദി എന്ന വ്യാപാര നാമം ഉപയോഗിക്കുന്ന എല്ലാ ഉത്പ്പന്നങ്ങളും, ഉള്ളടക്കങ്ങളും 10 ദിവസത്തിനുള്ളില് നീക്കം ചെയ്യണമെന്ന് അവരോട് ആവശ്യപ്പെടുകയും ചെയ്തിട്ടുണ്ട്.
കമ്മീഷന്റെ ഈ നടപടിയെ തുടര്ന്ന് രാജ്യമെമ്പാടും വ്യാജ ഖാദി ഉത്പ്പന്നങ്ങള് വില്പന നടത്തിയിരുന്ന അനേകം സ്ഥാപനങ്ങൾ അടച്ചു കഴിഞ്ഞു.
രാജ്യത്തെ വിവിധ ഓണ് ലൈന് വ്യാപാര പോര്ട്ടലുകള് ഖാദി എന്ന പേരില് വിവിധ കച്ചവടക്കാര് വഴി മാസ്ക്കുകള്, സോപ്പുകള്, ഷാമ്പു, സൗന്ദര്യവര്ധക സാമഗ്രികള്, മെഹന്തി, ജാക്കറ്റ്, കുര്ത്ത തുടങ്ങിയ ഉത്പ്പന്നങ്ങള് വിറ്റഴിച്ചു വരികയായിരുന്നു. ഇവയെല്ലാം യഥാര്ത്ഥ ഖാദി ഉല്പ്പന്നങ്ങളാണ് എന്ന് ഓണ്ലൈനായി ഉത്പ്പന്നങ്ങള് വാങ്ങുന്നവര്ക്കിടയില് ഇത് തെറ്റിദ്ധാരണ സൃഷ്ടിച്ചിരുന്നു. ഇതില് ഭൂരിഭാഗം ഉൽപ്പന്നങ്ങളും വില്പന നടത്തിയിരുന്നത് ആയൂഷ് ഇ - ട്രേഡേഴ്സ് എന്ന സ്ഥാപനമാണ്, അതെല്ലാം നീക്കം ചെയ്തിട്ടുണ്ട്, എന്ന് കമ്മീഷൻ വ്യക്തമാക്കി. വഗഡ് ഖാദി ഉല്പ്പന്നങ്ങള് എന്ന പേരില് വില്പന നടത്തിയിരുന്ന വിവിധ ഉത്പ്പന്നങ്ങളുടെ 140 ലിങ്കുകള് നീക്കം ചെയ്തതായി അവര് തന്നെ കമ്മീഷനെ അറിയിച്ചു.
അടുത്ത കാലത്ത് ഖാദി ഉല്പ്പന്നങ്ങള് വാങ്ങുന്നതിനും ഉപയോഗിക്കുന്നതിനും പ്രധാനമന്ത്രി നേരിട്ട് നടത്തിയ അഭ്യര്ത്ഥനയെ തുടര്ന്ന് ഖാദിയുടെ പ്രചാരം പതിന്മടങ്ങു വര്ധിച്ചു. ഇതോടെ ഖാദിയുടെ വ്യാപാര നാമം ദുരുപയോഗം ചെയ്യുന്ന പ്രവണതയും കുത്തനെ ഉയര്ന്നതായി കമ്മീഷൻ വിലയിരുത്തി. ഈ അവസരം ചൂഷണം ചെയ്ത് നിരവധി ഓണ്ലൈന് വ്യാപാരികളും ഖാദിയുടെ പേരില് വിവിധ ഉല്പ്പന്നങ്ങള് വില്ക്കാന് തുടങ്ങി. ഇക്കഴിഞ്ഞ ഏതാനും മാസങ്ങളില്, പ്രത്യേകിച്ച് കോവിഡ് 19 ന്റെ ലോക് ഡൗണില് ഇത്തരം വ്യാജ ഓണ്ലൈന് വ്യാപാരികളുടെ സംഖ്യ വന്തോതില് പെരുകി.
ഓണ്ലൈന് ഉപഭോക്താക്കളുടെ ആവശ്യം പരിഗണിച്ച് ഖാദി ഗ്രാമോദ്യോഗ് കമ്മീഷൻ 300 യഥാര്ത്ഥ ഖാദി ഉല്പ്പന്നങ്ങള് വില്ക്കുന്നതിനായി https://www.kviconline.gov.in/khadimask/ എന്ന പോര്ട്ടല് ആരംഭിച്ചിട്ടുണ്ട്.
ഖാദി ഇന്ത്യ വ്യാപാര നാമ അവകാശത്തിന്റെ ഫലപ്രദമായ സംരക്ഷണത്തിനായി ഖാദി ഗ്രാമോദ്യോഗ് കമ്മീഷൻ ശക്തമായ ഓണ്ലൈന് നിരീക്ഷണ പദ്ധതി ആരംഭിച്ചിട്ടുണ്ട്. ഇതിനായി നിയമ വിദഗ്ധരടങ്ങിയ സംഘത്തെ നിയമിച്ചു കഴിഞ്ഞു. മാനുഷിക വിഭവവും സാങ്കേതിക വിദ്യയും ഉപയോഗപ്പെടുത്തി ഖാദി എന്ന പേരില് അനധികൃത ഉല്പ്പന്നങ്ങള് വില്പന നടത്തുന്നത് കൃത്യമായി നിരീക്ഷിച്ച് കണ്ടുപിടിച്ച് നടപടി സ്വീകരിക്കുന്നതാണെന്ന് ഖാദി ഗ്രാമോദ്യോഗ് കമ്മീഷൻ വ്യക്തമാക്കി.
PIB Headquarters
ടെലികോം അദാലത്ത്
(ബി.എസ്.എന്.എല്. തിരുവനന്തപുരം ബിസിനസ്സ് ഏരിയയിലെ അടുത്ത അദാലത്ത് സ്റ്റാച്യൂ, ഉപ്പളം റോഡിലുള്ള
ബി.എസ്.എന്.എല്. പ്രിന്സിപ്പല് ജനറല് മാനേജരുടെ ഓഫീസില് ഈ മാസം നടക്കും.
നിലവിലുള്ള ഉപഭോക്താക്കളുടെ ദീര്ഘകാലമായി പരിഹരിക്കപ്പെടാതെ കിടക്കുന്നതും വ്യക്തമായ മറുപടി
ലഭിക്കാത്തതും അഥവാ വിവിധ തലങ്ങളില് നിന്നും ലഭിച്ച മറുപടികള് തൃപ്തികരമല്ലാത്തതുമായ പരാതികള്
മാത്രമേ അദാലത്തില് പരിഗണിക്കുകയുള്ളൂ. സമര്പ്പിക്കപ്പെട്ട പരാതികള് അദാലത്തിന്റെ പരിധിയില്
വരുന്നതാണെന്ന് ബോധ്യപ്പെടുത്തുന്ന പക്ഷം തീയതിയും സമയവും പരാതിക്കാരെ രേഖാമൂലം അറിയിക്കുന്നതാണ്.
പരാതിയെക്കുറിച്ചുള്ള പൂര്ണ്ണ വിവരങ്ങളും, ബന്ധപ്പെട്ട രേഖകളുമടങ്ങിയ അപേക്ഷകള് അസിസ്റ്റന്റ് ജനറല്
മാനേജര് , ബി.എസ്.എന്.എല് ഭവന്, സ്റ്റാച്യു, ഉപ്പളം റോഡ്, തിരുവനന്തപുരം -1 എന്ന വിലാസത്തില് ഈ മാസം
22 ന്  മുമ്പ് ലഭിക്കേണ്ടതാണ്. കവറിന് പുറത്ത് അദാലത്തിനുള്ള പരാതി എന്നെഴുതണം.
ആരോഗ്യ, കുടുംബക്ഷേമ മന്ത്രാലയം
കോവിഡ് 19 ഏറ്റവും പുതിയ വിവരങ്ങൾ
പ്രതിരോധ കുത്തിവയ്പ്പ് യജ്ഞത്തിന് കീഴിൽ രാജ്യവ്യാപകമായി ഇതുവരെ 220.66 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 659 ഡോസുകൾ നൽകി
രാജ്യത്തെ സജീവ കേസുകളുടെ എണ്ണം നിലവിൽ 32,814 ആണ്
സജീവ കേസുകൾ 0.07% ആണ്
രോഗമുക്തി നിരക്ക് നിലവിൽ 98.74% ആണ്
കഴിഞ്ഞ 24 മണിക്കൂറിനുള്ളിൽ 3,726 രോഗമുക്തർ , മൊത്തം രോഗമുക്തർ 4,41,92,837 ആയി വർധിപ്പിച്ചു
കഴിഞ്ഞ 24 മണിക്കൂറിനുള്ളിൽ 5,357 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ഇതുവരെ നടത്തിയ മൊത്തം പരിശോധനകൾ 92.27 കോടി; കഴിഞ്ഞ 24 മണിക്കൂറിനുള്ളിൽ 1,57,894 പരിശോധനകൾ നടത്തി.
-ND-
(Visitor Counter : 81
പെട്രോളിയം, പ്രകൃതി വാതക മന്ത്രാലയം
സുവർണ്ണ ചതുഷ്കോണ ദേശീയപാതകൾ , കിഴക്ക്-പടിഞ്ഞാറൻ ഹൈവേ, വടക്ക്-തെക്ക് ഹൈവേ, പ്രധാന ഖനന ക്ലസ്റ്ററുകൾ എന്നിവയിലുടനീളം ലിക്വിഫൈഡ് നാച്ചുറൽ ഗ്യാസ് സ്റ്റേഷനുകൾ സ്ഥാപിക്കുന്നതിനുള്ള സംരംഭത്തിന് സർക്കാർ നേതൃത്വം നൽകുന്നു
(ന്യൂ ഡൽഹി, ആഗസ്റ്റ് 11, 2021
സുവർണ്ണ ചതുഷ്കോണ ദേശീയപാതകൾ , കിഴക്ക്-പടിഞ്ഞാറൻ ഹൈവേ, വടക്ക്-തെക്ക് ഹൈവേ, പ്രധാന ഖനന ക്ലസ്റ്ററുകൾ എന്നിവയിലുടനീളം ലിക്വിഫൈഡ് നാച്ചുറൽ ഗ്യാസ്  സ്റ്റേഷനുകൾ സ്ഥാപിക്കുന്നതിനുള്ള സംരംഭത്തിന് നേതൃത്വം നൽകുന്നതായി ഗവൺമെൻറ് അറിയിച്ചു.
പെട്രോളിയം, പ്രകൃതിവാതക മന്ത്രാലയ സഹമന്ത്രി ശ്രീ രാമേശ്വർ തെലി ഇന്ന് രാജ്യസഭയിൽ രേഖാമൂലമുള്ള മറുപടിയിൽ അറിയിച്ചതാണ് ഇക്കാര്യം.
ആദ്യ ഘട്ടത്തിൽ 50 എൽഎൻജി സ്റ്റേഷനുകൾ സ്ഥാപിക്കുന്നതിനായുള്ള ഈ സംരംഭം, സമൂഹത്തിന് പാരിസ്ഥിതിക ആനുകൂല്യങ്ങൾ നൽകുന്നതോടൊപ്പം തന്നെ രാജ്യത്തിന്റെ മൊത്തം ഊർജ ബാസ്കെറ്റിൽ പ്രകൃതിവാതകത്തിന്റെ വിഹിതം വർദ്ധിപ്പിക്കുന്നതിനായി ഒരു ഗതാഗത ഇന്ധനമായി എൽഎൻജിയെ സ്ഥാപിക്കാൻ സഹായിക്കുകയും ചെയ്യും.
RRTN/SKY
പ്രധാനമന്ത്രിയുടെ ഓഫീസ്
8 വർഷത്തെ സദ്ഭരണത്തിന്റെ പ്രസക്ത ഭാഗങ്ങൾ പ്രധാനമന്ത്രി പങ്കുവച്ചു
കഴിഞ്ഞ 8 വർഷമായി രാജ്യത്തിന്റെ ഭരണത്തിൽ കൈക്കൊണ്ട വിവിധ സംരംഭങ്ങളെയും പരിഷ്കാരങ്ങളെയും കുറിച്ച് പ്രധാനമന്ത്രി ശ്രീ നരേന്ദ്ര മോദി തന്റെ വെബ്സൈറ്റിൽ നിന്നും  MyGov-ൽ നിന്നും ലേഖനങ്ങളും ട്വീറ്റ് ത്രെഡും പങ്കിട്ടു. ഈ ലേഖനങ്ങളും ട്വീറ്റ് ത്രെഡുകളും ആത്മനിർഭർ ഭാരത്, ജനകേന്ദ്രീകൃതവും മാനുഷികവുമായ ഭരണസമീപനം, പ്രതിരോധമേഖലയിലെ പരിഷ്കാരങ്ങൾ, ദരിദ്രർക്ക് അനുകൂലമായ ഭരണം വർധിപ്പിക്കാനുള്ള ശ്രമങ്ങൾ എന്നിവയെ പ്രതിപാദിക്കുന്നു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"130 കോടി ഇന്ത്യക്കാർ ഇന്ത്യയെ ആത്മനിർഭർ ആക്കുമെന്ന് തീരുമാനിച്ചു. സ്വാശ്രയത്വത്തിനായുള്ള ഞങ്ങളുടെ പ്രേരണ ആഗോള അഭിവൃദ്ധിയിലേക്ക് സംഭാവന ചെയ്യുക എന്ന കാഴ്ചപ്പാടാണ്. "
'ഓരോ ഇന്ത്യക്കാരനും വേണ്ടി കരുതലുള്ള ഗവൺമെന്റാണ് ഞങ്ങളുടേത്. ജനകേന്ദ്രീകൃതവും മാനുഷികവുമായ സമീപനമാണ് ഞങ്ങളെ നയിക്കുന്നത്"
“നമോ ആപ്പിലെ ഈ ലേഖനം, സ്വദേശിവൽക്കരണം, പ്രതിരോധ ഇടനാഴികൾ നിർമ്മിക്കൽ, പ്രതിരോധ കയറ്റുമതി വർധിപ്പിക്കൽ എന്നിവയിലും മറ്റും ശ്രദ്ധ കേന്ദ്രീകരിക്കുന്നതുൾപ്പെടെ പ്രതിരോധ മേഖലയിലെ പരിഷ്കാരങ്ങളുടെ ഒരു പരമ്പര എടുത്തുകാണിക്കുന്നു
"സബ്കാ സാത്ത്, സബ്കാ വികാസ്, സബ്കാ വിശ്വാസ്, സബ്കാ പ്രയാസ്' എന്ന മന്ത്രത്തിൽ നിന്ന് പ്രചോദനം ഉൾക്കൊണ്ട്, ദരിദ്രരെയും യുവാക്കളെയും കർഷകരെയും സ്ത്രീകളെയും പാർശ്വവൽക്കരിക്കപ്പെട്ടവരെയും സഹായിക്കുന്ന ജനപക്ഷ ഭരണം ഉയർത്താൻ ഞങ്ങളുടെ സർക്കാർ നിരവധി ശ്രമങ്ങൾ നടത്തി."
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 166.68 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 17,43,059 പേര്
ചികിത്സയിലുള്ളത് 4.20ശതമാനം പേര്
രോഗമുക്തി നിരക്ക് 94.60 %
കഴിഞ്ഞ 24 മണിക്കൂറിനിടെ 2,54,076 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,92,30,198 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,67,059 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 73.06 കോടി പരിശോധനകള് ;
(കഴിഞ്ഞ 24 മണിക്കൂറിനിടെ നടത്തിയത് 14,28,672 പരിശോധനകള്.
റെയില്വേ മന്ത്രാലയം
64-ാമത് റെയില്വേവാരാഘോഷങ്ങള് ന്യൂഡല്ഹിയില് നടന്നു
റെയില്വേബോര്ഡിന്റെ 64-ാമത് റെയില്വേവാരാഘോഷചടങ്ങുകള് ന്യൂഡല്ഹിയിലെറെയില് ഭവനില്ഇന്ന് നടന്നു. റെയില്വേബോര്ഡ് ചെയര്മാന് ശ്രീ. വി.കെ. യാദവ് ആദ്ധ്യക്ഷം വഹിച്ച ചടങ്ങില് 2018-19 ലെ മികച്ച പ്രകടനങ്ങള്ക്കുള്ള പുരസ്ക്കാരങ്ങള്ജീവനക്കാര്ക്ക്വിതരണംചെയ്തു.റെയില്വേബോര്ഡിലെ 45 ജീവനക്കാര്മെറിറ്റ്സര്ട്ടിഫിക്കറ്റുകളും, ക്യാഷ്അവാര്ഡുംഏറ്റുവാങ്ങി. കൂടാതെഅഖിലേന്ത്യാസിവില്സര്വ്വീസ്, അന്തര് മന്ത്രാലയടൂര്ണമെന്റുകളില്മികച്ച പ്രകടനം കാഴ്ച വച്ച 49 കായികതാരങ്ങള്ക്കും, 10 കലാകാരന്മാര്ക്കുംക്യാഷ്അവാര്ഡുകളുംവിതരണംചെയ്തു.
ND MRD- 245
വ്യോമയാന മന്ത്രാലയം
വ്യോമയാന മന്ത്രാലയവുമായി ബന്ധപ്പെട്ട പാർലമെന്റ് അംഗങ്ങളുടെ കൂടിയാലോചന സമിതി യോഗം നടന്നു.
ന്യൂഡൽഹി , ഫെബ്രുവരി 19,2021
വ്യോമയാന മന്ത്രാലയവുമായി ബന്ധപ്പെട്ട പാർലമെന്റ് അംഗങ്ങളുടെ കൂടിയാലോചന സമിതി യോഗം ഇന്നലെ നടന്നു. വ്യോമയാന സഹമന്ത്രി ശ്രീ ഹർദീപ് സിംഗ് പുരി യോഗത്തിൽ ആധ്യക്ഷ്യം വഹിച്ചു.
രാജ്യത്തെ ജനങ്ങളുടെയും വ്യോമയാന മേഖലയുടെയും പുരോഗതി ലക്ഷ്യമിട്ട് മഹാമാരി കാലത്ത് മന്ത്രാലയം സ്വീകരിച്ച വിവിധ നടപടികൾ ശ്രീ.പുരി പാർലമെന്റ് അംഗങ്ങൾക്ക് മുൻപിൽ വിശദീകരിച്ചു. ടിക്കെറ്റ് നിരക്കുകൾ നിയന്ത്രിക്കുന്നതിന്റെ ഭാഗമായി പ്രത്യേക പരിധികൾ ഏർപ്പെടുത്തിയ കാര്യം അദ്ദേഹം ചൂണ്ടിക്കാട്ടി.
ആഭ്യന്തര വ്യോമഗതാഗത സംവിധാനങ്ങൾ ഉപയോഗിക്കുന്നവരുടെ എണ്ണം ദിനംപ്രതി വർധിക്കുകയാണ് എന്ന് അഭിപ്രായപ്പെട്ട കേന്ദ്രമന്ത്രി, നിലവിൽ ഇത് പ്രതിദിനം മൂന്നുലക്ഷം യാത്രക്കാർ എന്ന തോതിൽ ആണെന്നും വ്യക്തമാക്കി
സമ്മർ ഷെഡ്യൂൾ കാലത്ത് ആഭ്യന്തര യാത്രികരുടെ എണ്ണത്തിൽ വർധന ഉണ്ടാകുന്ന സാഹചര്യം പരിഗണിച്ച്, ടിക്കറ്റ്നിരക്കുകൾ അടക്കമുള്ളവയിൻ മേലുള്ള നിയന്ത്രണങ്ങൾ എടുത്തുമാറ്റാൻ ഇടയുണ്ടെന്നും അദ്ദേഹം വ്യക്തമാക്കി
RCS-UDAN പദ്ധതിക്ക് കീഴിൽ നാലു വട്ട ലേല നടപടികൾ പൂർത്തീകരിച്ചതായും, 700 ലേറെ പാതകൾക്ക് അനുമതി നൽകിയതായും, മുന്നൂറിലേറെ പാതകൾ പ്രവർത്തനസജ്ജമായ തായും ശ്രീ പുരി അറിയിച്ചു
രാജ്യത്തെ വിമാനത്താവളങ്ങളുടെ സ്വകാര്യവൽക്കരണം,പുതിയ വിമാനത്താവളങ്ങൾ പ്രവർത്തന സജ്ജമാക്കൽ, നിലവിലുള്ളവയുടെ ശേഷി വർദ്ധിപ്പിക്കൽ എന്നിവ സംബന്ധിച്ച തങ്ങളുടെ നിർദേശങ്ങൾ പാർലമെന്റ് അംഗങ്ങൾ യോഗത്തിൽ പങ്കുവെച്ചു
IE/SKY
(Visitor Counter : 94
ആരോഗ്യ, കുടുംബക്ഷേമ മന്ത്രാലയം
12 സംസ്ഥാനങ്ങളിലും/ കേന്ദ്രഭരണ പ്രദേശങ്ങളിലും ദേശീയ ശരാശരിയേക്കാല് ഉയര്ന്ന രോഗമുക്തി നിരക്ക്
ഇന്ത്യയിലെ കോവിഡ് രോഗമുക്തരുടെ എണ്ണം 29 ലക്ഷം കവിഞ്ഞു.. അവസാന 10 ലക്ഷം പേരുടെ രോഗമുക്തി 17 ദിവസം കൊണ്ടാണ് നേടിയത്. അതേ സമയം ആദ്യ 10 ലക്ഷം പേരുടെ രോഗമുക്തിക്ക് 22 ദിവസമെടുത്തു.
2020 മെയ് മുതല് രോഗമുക്തരായവരുടെ എണ്ണത്തില് 58 മടങ്ങ് വളര്ച്ചയുണ്ടായി. 12 സംസ്ഥാനങ്ങളിലും/ കേന്ദ്രഭരണ പ്രദേശങ്ങളിലും ദേശീയ ശരാശരിയേക്കാല് ഉയര്ന്ന രോഗമുക്തി നിരക്ക് രേഖപ്പെടുത്തി. ആകെ രോഗമുക്തിയുടെ 30 ശതമാനവും മഹാരാഷ്ട്ര, തമിഴ്നാട് എന്നീ സംസ്ഥാനങ്ങളില് നിന്നാണ്.
പ്രതിദിനം രോഗമുക്തരാകുന്നവരുടെ എണ്ണം തുടര്ച്ചയായി ആറാം ദിവസവും 60,000നു മുകളിലാണ്. കഴിഞ്ഞ 24 മണിക്കൂറില് 62,026 പേര് രോഗമുക്തി നേടി. രോഗമുക്തി നിരക്ക് 76.98 ശതമാനമായി വര്ദ്ധിച്ചു.
രോഗമുക്തരായവരും നിലവില് രോഗികളായവരും തമ്മിലുള്ള വിടവ് 21 ലക്ഷത്തിലധികമായി. ജൂലൈ ആദ്യ വാരത്തിലെ ശരാശരി പ്രതിവാര രോഗമുക്തി ഓഗസ്റ്റ് അവസാനമായപ്പോഴേക്കും നാലു മടങ്ങ് വര്ദ്ധിച്ചു.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf .(
PIB Headquarters
നിസാമുദ്ദീന് പ്രതിവാരഎക്സ്പ്രസ്സില്സ്ഥിരമായി രണ്ട് സെക്കന്റ് ക്ലാസ് ജനറല്കോച്ചുകള്കൂടി അനുവദിച്ചു
റിസര്വ്വ്ചെയ്യാത്ത ട്രെയിന് യാത്രക്കാര്ക്ക്വേണ്ടിതിരുവനന്തപുരം - ഹസ്രത്ത് -നിസാമുദ്ദീന് -തിരുവനന്തപുരം പ്രതിവാരഎക്സ്പ്രസ്സില്സ്ഥിരമായി രണ്ട് അധികസെക്കന്റ് ക്ലാസ് ജനറല്കോച്ചുകള്കൂടി അനുവദിച്ചു.
ട്രെയിന് നം. 22655.തിരുവനന്തപുരം - ഹസ്രത്ത് -നിസാമുദ്ദീന്പ്രതിവാരഎക്സ്പ്രസ്സില്ഡിസംബര് 6 മുതലുംട്രെയിന് നം. 22656 ഹസ്രത്ത് -നിസാമുദ്ദീന്-തിരുവനന്തപുരം പ്രതിവാരഎക്സ്പ്രസ്സില്ഡിസംബര് 8 മുതലുമാണ് രണ്ട് അധിക ജനറല്കോച്ചുകള്സ്ഥിരമായി അനുവദിച്ചത്.
(GKMRL– 787
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 194.59 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.47 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 32,498
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 7,240 പേര്ക്ക്
രോഗമുക്തി നിരക്ക് നിലവില് 98.71%
പ്രതിവാര രോഗസ്ഥിരീകരണ നിരക്ക് 1.31 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 194.59 കോടി  പിന്നിട്ടു. 2,48,87,047 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.47 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,07,457
രണ്ടാം ഡോസ് 1,00,45,761
കരുതല് ഡോസ് 53,48,778
മുന്നണിപ്പോരാളികള്
ഒന്നാം ഡോസ് 1,84,20,174
രണ്ടാം ഡോസ് 1,75,93,257
കരുതല് ഡോസ് 90,53,309
12-14 പ്രായപരിധിയിലുള്ളവര്
ഒന്നാം ഡോസ് 3,47,98,758
രണ്ടാം ഡോസ് 1,85,94,803
15-18 പ്രായപരിധിയിലുള്ളവര്
ഒന്നാം ഡോസ് 5,97,25,601
രണ്ടാം ഡോസ് 4,65,92,856
18-44 പ്രായപരിധിയിലുള്ളവര്
ഒന്നാം ഡോസ് 55,74,55,350
രണ്ടാം ഡോസ് 49,31,45,481
കരുതല് ഡോസ് 12,78,662
45-59 പ്രായപരിധിയിലുള്ളവര്
ഒന്നാം ഡോസ് 20,33,02,115
രണ്ടാം ഡോസ് 19,15,37,321
കരുതല് ഡോസ് 16,68,822
60നുമേല് പ്രായമുള്ളവര്
ഒന്നാം ഡോസ് 12,71,32,315
രണ്ടാം ഡോസ് 11,95,03,724
കരുതല് ഡോസ് 2,03,77,147
കരുതല് ഡോസ് 3,77,26,718
ആകെ 1,94,59,81,691
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 32,498 ; ഇത് രാജ്യത്തെ മൊത്തം സജീവ കേസുകളുടെ 0.08% ആണ്.
ദേശീയ രോഗമുക്തി നിരക്ക് 98.71 % ആണ്. കഴിഞ്ഞ 24 മണിക്കൂറിനുള്ളില് 3,591 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,40,301 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 7,240 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,40,615 പരിശോധനകള് നടത്തി. ആകെ 85.38 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.31 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.13 ശതമാനമാണ്.
(ND
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 173.42 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 4,23,127 പേര്
ചികിത്സയിലുള്ളത് 0.99 ശതമാനം പേര്
രോഗമുക്തി നിരക്ക് 97.82 %
കഴിഞ്ഞ 24 മണിക്കൂറിനിടെ 82,817 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,17,60,458 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 27,409 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 75.30 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 12,29,536 പരിശോധനകള്.
(
പ്രധാനമന്ത്രിയുടെ ഓഫീസ്
താങ്ങാവുന്ന നിരക്കില് മരുന്നുകള് ലഭ്യമാക്കാന് ഗവണ്മെന്റ് 25000 ജന് ഔഷധി കേന്ദ്രങ്ങള് തുറക്കും
''20,000 കോടി രൂപ ലാഭിച്ചുകൊണ്ട് ജന് ഔഷധി കേന്ദ്രങ്ങള് രാജ്യത്തെ ഇടത്തരക്കാര്ക്ക് പുതിയ കരുത്ത് പകര്ന്നു''
''ജന് ഔഷധി കേന്ദ്രങ്ങളുടെ എണ്ണം 25,000 ആയി ഉയര്ത്തുകയാണ് ലക്ഷ്യം.''
ജന് ഔഷധി കേന്ദ്രങ്ങളുടെ എണ്ണം 10,000ല് നിന്ന് 25,000 ആയി ഉയര്ത്താന് ഗവണ്മെന്റിന് പദ്ധതിയുണ്ടെന്ന് ചുവപ്പുകോട്ടയില് നിന്ന് നടത്തിയ തന്റെ സ്വാതന്ത്ര്യദിന പ്രസംഗത്തില് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ജന് ഔഷധി കേന്ദ്രങ്ങള് ജനങ്ങള്ക്ക് പ്രത്യേകിച്ച് മദ്ധ്യവര്ഗ്ഗത്തിന് ഒരു പുതിയ കരുത്ത് നല്കിയെന്ന് അദ്ദേഹം പറഞ്ഞു. ആര്ക്കെങ്കിലും പ്രമേഹം ഉണ്ടെന്ന് കണ്ടെത്തിയാല് പ്രതിമാസം 3000 രൂപയുടെ ബില് ഉണ്ടാകുമായിരുന്നു.
ജന് ഔഷധി കേന്ദ്രങ്ങള് വഴി 100 രൂപ വിലയുള്ള മരുന്നുകള് നാം 10 രൂപ മുതല് 15 രൂപ വരെയ്ക്കാണ് നല്കുന്നത്, അദ്ദേഹം പറഞ്ഞു.
പരമ്പരാഗത വൈദഗ്ധ്യമുള്ളവര്ക്കായി അടുത്ത മാസം 13,000 മുതല് 15,000 കോടി വരെ വകയിരുത്തികൊണ്ട് വിശ്വകര്മ്മ പദ്ധതി ഗവണ്മെന്റ് ആരംഭിക്കും. ജന് ഔഷധി കേന്ദ്രങ്ങള്  10,000ല് നിന്ന് 25,000 ആക്കി ഉയര്ത്താന് ഗവണ്മെന്റ് ശ്രമിക്കുകയാണെന്നും അദ്ദേഹം പറഞ്ഞു.
ND
(
പ്രധാനമന്ത്രിയുടെ ഓഫീസ്
ഓരോ തുള്ളി വെള്ളവും സംരക്ഷിക്കുമെന്ന് ലോക ജലദിനത്തിൽ പ്രതിജ്ഞയെടുക്കാൻ പ്രധാനമന്ത്രിയുടെ ആഹ്വാനം
ലോക ജലദിനത്തിൽ, ഓരോ തുള്ളി വെള്ളവും സംരക്ഷിക്കുമെന്ന് പ്രതിജ്ഞയെടുക്കാൻ പ്രധാനമന്ത്രി ശ്രീ നരേന്ദ്ര മോദി ജനങ്ങളോട് അഭ്യർത്ഥിച്ചു. ഈ അവസരത്തിൽ, ജലസംരക്ഷണത്തിനായി പ്രവർത്തിക്കുന്ന എല്ലാ വ്യക്തികളെയും സംഘടനകളെയും അദ്ദേഹം അഭിനന്ദിക്കുകയും ചെയ്തു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"കഴിഞ്ഞ കുറച്ച് വർഷങ്ങളായി, ജലസംരക്ഷണം ഒരു ബഹുജന പ്രസ്ഥാനമായി മാറിയെന്നതും , ഇതിനായി രാജ്യത്തിൻറെ എല്ലാ ഭാഗങ്ങളിലും നൂതനമായ ശ്രമങ്ങൾ നടക്കുന്നുവെന്നതും സന്തോഷകരമാണ് . ജല സംരക്ഷണത്തിനായി പ്രവർത്തിക്കുന്ന എല്ലാ വ്യക്തികളെയും സംഘടനകളെയും അഭിനന്ദിക്കാൻ ഞാൻ
ആഗ്രഹിക്കുന്നു."
"അദ്ഭിഃ സർവാണി ഭൂതാനി ജീവന്തി പ്രഭവന്തി ച.."
ലോക ജലദിനത്തിൽ, ഓരോ തുള്ളി വെള്ളവും സംരക്ഷിക്കുമെന്ന പ്രതിജ്ഞ നമുക്ക് വീണ്ടും ഉറപ്പിക്കാം. നമ്മുടെ പൗരന്മാർക്ക് ജലസംരക്ഷണവും ശുദ്ധമായ കുടിവെള്ള ലഭ്യതയും ഉറപ്പാക്കാൻ ജൽ ജീവൻ മിഷൻ പോലുള്ള നിരവധി നടപടികൾ നമ്മുടെ രാജ്യം ഏറ്റെടുത്തിട്ടുണ്ട് ."
"അമ്മമാരുടെയും സഹോദരിമാരുടെയും ജീവിതം സുഗമമാക്കുന്നതിന് ജൽ ജീവൻ മിഷൻ വളരെ ഫലപ്രദമാണെന്ന് തെളിയിച്ചു . ജനങ്ങളുടെ പങ്കാളിത്തത്തോടെ, വീടുതോറും വെള്ളം എത്തിക്കാനുള്ള ദൃഢനിശ്ചയം പൂർത്തീകരിക്കും."
" നമുക്ക് ഒത്തൊരുമിച്ച്, കൂടുതൽ ജല സംരക്ഷണം ഉറപ്പു വരുത്തിക്കൊണ്ട് സുസ്ഥിരമായ ഒരു ഭൂമിക്കായി സഹായിക്കുകയും ചെയ്യാം. സംരക്ഷിക്കപ്പെടുന്ന ഓരോ തുള്ളിയും നമ്മുടെ ജനങ്ങളെ സഹായിക്കുകയും നമ്മുടെ പുരോഗതി വർദ്ധിപ്പിക്കുകയും ചെയ്യുന്നു."
-ND-
(